A West Bromwich után a Sampdoria játszik Sopronban - fotók
Bartáságos mérkőzésen három nullára győzte le a West Bromwich Albion a magyar Puskás Akadámia csapatát Sopronban.
West Bromwich Albion (angol) – Puskás Akadémia FC 3-0 (2-0)

Sopron, barátságos mérkőzés, 3000 néző
Vezette: Farkas Ádám

West Bromwich Albion: Myhill (45. Daniels) – Reid (45. Dorrans) , Olsson ( 61. McAauley) , Popov (61. Beramino) , Yacob ( 61. Daniels) – Morisson (45. Jones) , Long (77. Nabi) , Brunt (61. Tamas) , Dawson (61. Mulumbu) – Anelka (61. Ridgewell) , Rosenberg. Menedzser: Steve Clarke

Puskás Akadémia FC: Hajdúch (45. Somodi) – Margiticsn (67. Vachtler), Vaszicsku (67. Papucsek), Aposztolopulosz (67. Luque), Farkas N. (45. Fabio, 88. Molnár T.) – Polonkai (67. Tóth L, 88. Nagy Zs), Tóth B. (45. Uros Nikolics), Bertus (67. Tamás) – Gajdos (67. Károly B.) – Zsolnai (45. Smrekar), Baracskai (67. Barcsay). Vezetőedző: Benczés Miklós

Gyorsan jött az első gól. A nyolcadik percben Anelka szerezte meg az angol csapatnak a vezetést.

Baracskai buktatta Anelkát a kaputól, mintegy 20 méterre. Brunt nem is akárhogy csavarta el a labdát a három tagú sorfal mellett. A jobb felső sarok fel tartó labdát a kapus bravúrral hárította. A szöglet utáni keveredésből Anelka ébredt a leggyorsabban, aki öt méterről nem hibázott. Gyorsan jött az első gól, pedig a magyar csapat cseppet sem játszott megilletődötten.  1-0

A huszonhatodik percben jött az angolok második gólja. Analka a tizenhatos vonalában két védőt is kicselezett, majd Rosenberggel csinált egy kényszerítőt. A magasan beadott labdát Anelka fejelte be a kapu jobb alsó sarkába. 2-0

A hetvenkilencedik percben Tamás Márk buktatta a bíró szerint Roofet a tizenhatosan belül. A megítélt tizenegyest Borrans értékesítette. 3-0.

A nyilatkozatok:

Steve Clarke: Egyhetes ausztriai edzőtáborozásunk utolsó állomása volt a mostani, soproni mérkőzés. Fontos meccset játszottunk, amelyben az első hatvan-hatvanöt percben miénk volt az irányító szerep. Aztán a sok csere miatt kicsit visszaesett a színvonal. A látottakkal összességében elégedett vagyok.

Benczés Miklós: Fontos tapasztalatokat szereztünk. A fiatal játékosaink megismerték, hogy milyen egy európai TOP csapat ellen játszani, illetve azt is, hogy hova kell fejlődnünk.

Chris Brunt, csapatkapitány: Én is úgy érzem, hogy a meccs első kétharmadát uraltuk, de az ellenfél mindvégig jól tartotta magát. Az egy hetes edzőtábor fizikailag megterhelő volt, sokat kivett belőlünk. Sopronban, a nagy meleggel is meg kellett küzdenünk, ugyanis ehhez nem vagyunk hozzászokva.

Polonkai Attila, csapatkapitány: Az első félidőben, mintha bátrabban játszottunk volna, a legjobb persze az lenne, ha hétről hétre olyan rangos ellenféllel mérkőzhetnénk meg, mint a West Bromwich Albion.

A mérkőzés percről percre online tudósítása itt érhető el >>
Korábban:

A találkozóra 7 éves korig és 62 év felett ingyenes a belépés, míg a jegyek 1000 és 2500 forint között mozognak.

A magyar csapat honlapján (www.pfla.hu) nyilatkozott a WBA edzője, Steve Clarke, aki elmondta: két hét kemény edzőtábor után végre mérkő-
zést játszhatnak, s bár emiatt lehet, hogy fáradtak lesznek a játékosai, de jó mérkőzést vár.

Gera Zoltánról, az angol gárda magyarjáról – aki nem léphet pályára a mai találkozón – úgy nyilatkozott a szakember, hogy januári súlyos sérülése után már egyre jobb állapotba került Gera, de még négy-hat hétre van szüksége, hogy utolérje magát és csatlakozzon a többiekhez.

Hozzátette: amikor Gera bevethető volt az elmúlt idényben, a csapat erősségei közé tartozott.

A csapat legnagyobb sztárja kétségkívül a napokban szerződtetett francia Nicolas Anelka, aki Bajnokok Ligáját nyert a Real Madriddal és BL-
döntőt játszott a Chelsea játékosaként.

Mint azt Steve Clarke elmondta: Anelka érkezésével minőségileg előreléptek, amint erőnlétileg is utoléri magát, góljaival sokat segíthet a csapatnak.
labdarúgás SVSE sportsopron